কিন্তু তিনি বলেন, নাম ডাকার পরে যারা এসেছে তাঁদের অনুপস্থিত ধরা হবে ও তাঁদের বিরুদ্ধে বিভাগীয় ব্যবস্থা নেয়া হবে। এসময় তিনি উপজেলা শিক্ষা কর্মকর্তা ও সহকারী উপজেলা শিক্ষা কর্মকর্তাদের সাথেও অসদাচরণ করেন। এক পর্যায়ে তিনি উপজেলা সহকারী শিক্ষা কর্মকর্তাদের উদ্দেশ্যে ‘ঠ্যাঙ ভেঙ্গে দেওয়া হবে’ জাতীয় বাক্য ব্যবহার করেন। শিক্ষকরা প্রতিবাদ করলে আব্দুল কাদের শিক্ষকদের ভাল না লাগলে বেরিয়ে যেতে বলেন। এ পর্যায়ে শিক্ষকরা সভা বর্জন করে সভাকক্ষ থেকে বের হয়ে পিটিআই ক্যাম্পাসে জড়ো হয়ে ক্ষোভ প্রকাশ করতে থাকেন। তাঁরা জেলা প্রাথমিক শিক্ষা কর্মকর্তার প্রত্যাহার দাবি করেন।